Document ID: 32008D0067

ODLOČBA KOMISIJE
z dne 21. januarja 2008
o določitvi finančnega prispevka Skupnosti za izdatke, nastale zaradi sprejetja izrednih ukrepov v zvezi z bojem proti aviarni influenci v Nemčiji leta 2003
(notificirano pod dokumentarno številko C(2008) 144)
(Besedilo v nemškem jeziku je edino verodostojno)
(2008/67/ES)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Odločbe Sveta 90/424/EGS z dne 26. junija 1990 o odhodkih na področju veterine (1) ter zlasti člena 3(3) in člena 3a Odločbe,
ob upoštevanju naslednjega:
(1)
Do izbruhov aviarne influence v Nemčiji je prišlo leta 2003. Pojav te bolezni je pomenil resno nevarnost za živino v Skupnosti.
(2)
Z namenom preprečitve širjenja bolezni in njenega izkoreninjenja v najkrajšem možnem času mora Skupnost finančno prispevati k upravičenim izdatkom, ki nastanejo v državi članici zaradi izrednih ukrepov, sprejetih v boju proti tej bolezni, kot določa Odločba 90/424/EGS.
(3)
Z Odločbo Komisije 2004/51/ES z dne 23. decembra 2003 o finančnem prispevku Skupnosti za izkoreninjenje aviarne influence v Nemčiji leta 2003 (2) se je odobril finančni znesek Skupnosti za Nemčijo v zvezi z izdatki, povezanimi z izrednimi ukrepi za boj proti aviarni influenci, ki so se izvajali leta 2001.
(4)
V skladu z zadevno odločbo je bil odobren prvi obrok 135 000 EUR.
(5)
V skladu z zadevno odločbo je preostali prispevek Skupnosti osnovan na vlogi, ki jo je predložila Nemčija 25. februarja 2004, dokumentaciji, ki določa zneske iz vloge, in rezultatih pregledov na kraju samem, ki jih je izvedla Komisija. Znesek, določen v vlogi za prispevek za izdatke za leto 2003, je znašal 514 392,42 EUR, finančni prispevek Skupnosti pa ne sme biti višji od 50 % upravičenih izdatkov.
(6)
Ob upoštevanju zgoraj navedenega je treba sedaj določiti skupni znesek finančnega prispevka Skupnosti za izdatke, nastale zaradi izkoreninjenja aviarne influence v Nemčiji za leto 2003.
(7)
Rezultati pregledov, ki jih je izvedla Komisija v skladu z veterinarskimi pravili in pogoji za odobritev finančne podpore Skupnosti, navajajo, da se celotni predloženi znesek izdatkov ne more šteti za upravičenega.
(8)
Pripombe Komisije in metoda izračuna upravičenega izdatka so bile Nemčiji pisno sporočene 21. novembra 2007.
(9)
Ukrepi, predvideni s to odločbo, so v skladu z mnenjem Stalnega odbora za prehranjevalno verigo in zdravje živali -
SPREJELA NASLEDNJO ODLOČBO:
Člen 1
Skupni finančni prispevek Skupnosti za izdatke, nastale zaradi izkoreninjenja aviarne influence v Nemčiji za leto 2003, se v skladu z Odločbo 2004/51/ES določi na 239 196,53 EUR.
Ker je bil prvi obrok 135 000 EUR že plačan v skladu z Odločbo 2004/51/ES, se preostali znesek finančnega prispevka Skupnosti določi na 104 196,53 EUR.
Člen 2
Ta odločba je naslovljena na Zvezno republiko Nemčijo.
V Bruslju, 21. januarja 2008

Labels: 19
5
0
6
18